钦定古今图书集成/明伦汇编/氏族典/第402卷 > 《凌迪知万姓统谱》 > 佀锺
## 钦定古今图书集成/明伦汇编/氏族典/第402卷 > 《凌迪知万姓统谱》 > 佀锺

按《明外史佀锺传》：“锺字大器，郓城人。成化二年进士。
授御史，巡盐两淮，按浙江，还，掌诸道章奏。汪直讽锺
劾马文升，不可，被谮杖阙下。以王越荐，擢大理丞，再
迁右少卿，擢右副都御史，巡抚保定。召为刑部右侍
郎，贬为曲靖知府，改徽州，复入为大理寺左少卿。弘
治三年，以右副都御史巡抚苏、松诸府。所部灾，尽心”
荒政。召为户部右侍郎，总督仓场。十三年进户部尚
书。十五年上天下会计之数，言：“入不足当出，民已重
困，无可复增。愿敕廷臣共求所以足用之术。”帝下廷
臣议，议上十二事，皆权幸所不便者。疏留不下。锺复
言之，终格不行。东厂侦事者发锺子瑞受金事。锺屡
疏乞休，命驰驿归。正德时，刘瑾摭锺在部时事，至罚
米者三。又数年卒。